السلام عليكمبما إنك مجتهد ما شاء الله عليكأية السبب اللي خلاك ماتدخلش هندسة مع إن فرص العمل فيها أكتر و مرتباتها كويسة نوعًا ما؟
وعليكم السلام ورحمة الله وبركاته.  سؤالك فيه خرافتين :  الأولى : إني مجتهد 😂😂😂 الثانية : إن هندسة فرص العمل فيها كتير ومرتباتها كويسة 😄 أنا بالفعل كان نفسي أخش هندسة ، لأن كل العيلة مهندسين ، ولما نتيجة الثانوية طلعت ما كنتش متقبل الموضوع قوي ، وفضلت فترة الدنيا ملغبطة معايا ، بس حاليًا الحمد لله مبسوط جدًا إني قدر ربنا سبحانه وتعالى ساقني إني أدخل كلية التجارة ، لأنها فتحت لي بوابات ضخمة من المعارف والمجالات أنا ما كنتش متصور إن الكلية تكون خطوة فيها ، وكمان دخلتني بشكل تخصصي في العلوم الإنسانية وبقيت بأعرف أمشي فيها لوحدي الحمد لله ، وتفكيري تطوّر جدًا من وجودي في المجال دا.  وبعد فترة طويلة بقى عرفت أن التخصص في العلوم الإنسانية أدق وأصعب كثيرًا من العلوم التجريبية كلها ، وأنه في نفس الوقت أنا ما كنتش أنفع في كلية الهندسة لأني لقيت إني بأستمتع أكتر بالمواد اللي فيها تأسيس نظري أكتر بكتير من الحاجات اللي فيها أرقام وحركات.  فسبحان الله ، كم يقدّر الله لنا من حيث لا ندري!  وكم لله من لطفٍ خفيٍّ --- يَدِقّ خَفَاهُ عَنْ فَهْمِ الذَّكِيِّ وَكَمْ يُسْرٍ أَتَى مِنْ بَعْدِ عُسْرٍ --- فَفَرَّجَ كُرْبَة َ القَلْبِ الشَّجِيِّ وكم أمرٍ تساءُ به صباحاً --- وَتَأْتِيْكَ المَسَرَّة ُ بالعَشِيِّ إذا ضاقت بك الأحوال يوماً --- فَثِقْ بالواحِدِ الأحد العَلِيِّ